
КРИТЕРИЈУМИ ЗА ИЗБОР ОБЈЕКАТА ДОМОВА УЧЕНИКА, УЧЕНИЧКИХ ЦЕНТАРА И СТУДЕНТСКИХ ЦЕНТАРА (ДОМОВА) ЗА СПРОВОЂЕЊЕ ЕНЕРГЕТСКИХ ПРЕГЛЕДА 

	Р.бр
	Критеријум
	Опис критеријума
	Макс. број бодова
	Начин доказивања

	1. 
	Енергетски разред зграде
	Вреднује се енергетски разред зграде, са циљем приоритизације зграда са лошијим енергетским перформансама и већим потенцијалом за унапређење. 
· Разред Ц – 5 бодова;
· Разред Д – 10 бодова;
· Разред Е – 20 бодова;
· Разред Ф или Г – 30 бодова.
	30
	Енергетски пасош зграде

	2. 
	Величина зграде
	Вреднује се површина зграде. Предност имају зграде површине од приближно 4.000 до 5.000 m², јер су довољно велике да енергетски преглед има значајан ефекат, а истовремено нису превелике у односу на расположиви обухват и буџет.
· до 2.000 m² – 3 бода;
· 2.000 – 3.000 m² – 8 бодова;
· 3.000 – 4.000 m² – 15 бодова;
· 4.000 – 5.000 m² – 20 бодова;
· 5.000 – 6.000 m² – 15 бодова;
· 6.000 – 7.000 m² – 8 бодова;
· преко 7.000 m² – 3 бода.
	20
	Енергетски пасош, техничка документација, подаци из катастра, изјава подносиоца пријаве.

	3. 
	Територијална расподела зграда
	Вреднује се потреба да се избор зграда за спровођење енергетских прегледа не концентрише на територији једне јединице локалне самоуправе (ЈЛС), већ да се, у мери у којој то омогућавају пристигле пријаве и испуњеност услова, обезбеди равномернија територијална заступљеност домова ученика и студентских домова.
За потребе примене овог критеријума, зграде које се налазе на територији исте ЈЛС рангирају се према броју бодова остварених по осталим критеријумима, без примене овог критеријума, а додатни бодови се додељују на следећи начин:
· првопласираној згради са територије исте ЈЛС додељује се 20 бодова;
· другопласираној згради са територије исте ЈЛС додељује се 10 бодова;
· трећепласираној згради са територије исте ЈЛС додељује се 5 бодова;
· четвртој и свим наредним зградама са територије исте ЈЛС не додељују се бодови по овом критеријуму;
	20
	Адреса зграде, подаци из пријаве, подаци о ЈЛС на чијој територији се зграда налази

	4. 
	Стање техничких система
	Вреднује се стање техничких система у згради, нарочито система грејања, припреме санитарне топле воде, развода, регулације, мерења и управљања. Предност имају зграде са застарелим, неефикасним или недовољно регулисаним системима.
· Стандардни функционални системи – 4 бода;
· Делимично застарели системи, ограничена регулација, недовољно развијено мерење или управљање – 6 бодова;
· Застарели системи без одговарајуће регулације, са значајним техничким недостацима или високим потенцијалом за модернизацију – 10 бодова.
	10
	Техничка документација, опис система, фотографије котларнице/топлотне подстанице и опреме, изјава подносиоца пријаве.

	5. 
	Врста енергента за грејање
	Вреднује се врста енергента који се користи за грејање. Предност се даје зградама које користе енергенте са неповољнијим енергетским, еколошким или експлоатационим карактеристикама:
· Угаљ / мазут / лож-уље – 10 бодова;
· Електрична енергија за директно грејање – 8 бодова;
· Огревно дрво / биомаса у старим уређајима – 6 бодова;
· За природни гас и даљинско грејање не додељују се додатни бодови по овом критеријуму.
	10
	Елаборат енергетске ефикасности, енергетски пасош, техничка документација, опис система грејања, рачуни за енергенте, изјава подносиоца пријаве

	6. 
	Техничка и оперативна спремност
за спровођење енергетског прегледа
	Вреднује се спремност подносиоца пријаве да обезбеди услове за ефикасно спровођење енергетског прегледа. Приступ згради, техничким просторијама и системима, као и достављање основних података о потрошњи енергије, сматрају се обавезним предусловима и не бодују се посебно.
· Доступна техничка документација:
· делимична техничка документација (документација која садржи поједине податке релевантне за енергетски преглед зграде, али није довољна да се без значајних додатних провера, снимања на лицу места или увођења претпоставки изврши потпун прорачун енергетских потреба и потрошње енергије зграде, као нпр. само основе и пресеци објекта, или делови машинских или електро пројеката, спецификације опреме и сл.) – 3 бода;
· потпуна или претежно потпуна техничка документација (нпр. пројекат изведеног објекта, пројекат за извођење, пројекат за грађевинску дозволу или други одговарајући делови техничке документације, који садрже податке неопходне за прорачун енергетских потреба и потрошње енергије објекта ) – 7 бодова;
· Зграда је уписана у ИСЕМ, односно за зграду су доступни подаци у ИСЕМ-у – 3 бода;
Максималан број бодова по овом критеријуму је 10.
	10
	Изјава подносиоца пријаве, именовање одговорног лица, достављена техничка документација, доказ или изјава о упису зграде у ИСЕМ, односно доступности података у ИСЕМ-у


Укупно максимално: 100 бодова.

· Поступање са пријавама које имају исти број бодова
            У случају да две или више пријава остваре исти број бодова, предност ће имати пријава која се односи на:
· зграду са лошијим енергетским разредом;
· зграду која користи неповољнији енергент за грејање;
· зграду са застарелим или недовољно регулисаним техничким системима и већим потенцијалом за модернизацију;
· зграду чија је површина ближа интервалу од 4.000 до 5.000 m²;
· зграду са територије ЈЛС која је мање заступљена у прелиминарној ранг-листи;
· зграду за коју је достављена потпунија техничка документација.

            Наведени критеријуми примењују се редоследом којим су наведени и не разматрају се истовремено, већ се сваки наредни критеријум примењује тек уколико се применом претходног не може утврдити предност између пријава.

           У случају да после примене критеријума за пријаве које имају исти број бодова, 2 или више пријава и даље имају исти број бодова, предност ће имати зграда са већом специфичном потрошњом енергије, ако је она утврђена у енергетском пасошу или на основу расположивих података о потрошњи.
Јавни позив за избор објеката домова ученика, ученичких центара и студентских центара (домова) за спровођење енергетских прегледа ЈП 2/26


Јавни позив за избор објеката домова ученика, ученичких центара и студентских центара 
(домова) за спровођење енергетских прегледа ЈП 2/26

